หวั่นรัฐรับภาระตีกลับเงินสะสมกองทุน ร.ร.เอกชน
ดร.บัณฑิตย์ ศรีพุทธางกูร เลขาธิการคณะกรรมการส่งเสริมการศึกษาเอกชน (กช.) เปิดเผยว่า จากการประชุมคณะกรรมการส่งเสริมการศึกษาเอกชน มี พล.ร.อ.ณรงค์ พิพัฒนาศัย รมว.ศึกษาธิการเป็นประธาน สำนักงานคณะกรรมการส่งเสริมการศึกษาเอกชน (สช.) ได้นำร่างกฎกระทรวงกำหนดจำนวนเงินสะสมเข้ากองทุนสงเคราะห์สำหรับโรงเรียนในระบบเข้าสู่การพิจารณาของบอร์ด กช. ก่อนที่จะนำเสนอคณะรัฐมนตรี (ครม.) เพื่อให้ความเห็นชอบ โดยยืนยันตามข้อเสนอของคณะกรรมการกองทุนสงเคราะห์ ที่ให้กำหนดเพดานการส่งเงินสะสมเข้ากองทุนในส่วนของผู้อำนวยการ ครูและบุคลากรทางการศึกษา ไม่เกินเดือนละ 1,500 บาท จากเดิมที่วงเงินไม่เกิน 900 บาท หลังการพิจารณาที่ประชุม กช.ได้ตีกลับร่างกฎกระทรวงดังกล่าวให้กองทุนสงเคราะห์กลับไปทบทวนการกำหนดวงเงินอีกครั้ง เพราะเกรงว่าจะเป็นภาระเงินงบประมาณที่รัฐบาลจะต้องจ่ายสมทบเป็น 2 เท่าของเงินสะสม,เลขาธิการ กช. กล่าวอีกว่า จากนี้ สช.จะทำหนังสือแจ้งไปยังคณะกรรมการกองทุนสงเคราะห์สำหรับโรงเรียนในระบบ เพื่อให้นำร่างกฎกระทรวงฯ กลับไปทบทวนอีกครั้งก่อนนำเสนอบอร์ด กช.ต่อไป ทั้งนี้ ที่ผ่านมาร่างกฎกระทรวงดังกล่าวได้เคยมีการนำเสนอต่อ ครม.แล้ว แต่เนื่องจากมีการยุบสภา นายพงศ์เทพ เทพกาญจนา รองนายกรัฐมนตรี ซึ่งปฏิบัติราชการแทนนายกรัฐมนตรีในสมัยนั้น มีคำสั่งให้ส่งเรื่องคืนให้กระทรวงศึกษาธิการพิจารณาเพื่อนำเสนอ ครม.ชุดใหม่ต่อไป.
 จากนี้ สช.จะทำหนังสือแจ้งไปยังคณะกรรมการกองทุนสงเคราะห์สำหรับโรงเรียนในระบบ เพื่อให้นำร่างกฎกระทรวงฯ กลับไปทบทวนอีกครั้งก่อนนำเสนอบอร์ด กช.ต่อไป ทั้งนี้ ที่ผ่านมาร่างกฎกระทรวงดังกล่าวได้เคยมีการนำเสนอต่อ ครม.แล้ว
ข่าวการศึกษา,บัณฑิตย์ ศรีพุทธางกูร,เงินสะสมกองทุนโรงเรียนเอกชน,ณรงค์ พิพัฒนาศัย,บอร์ด กช.,ภาระเงินงบประมาณ